smcproject/ml-wiki-sentences huggingface dataset:
കവിതകൾ കണ്ണട ബാഗ്ദാദ് ഒരു കർഷകന്റെ ആത്മഹത്യാക്കുറിപ്പ് രേണുക മനുഷ്യനാകണം കനൽപൊട്ട് പ്രവാസദുഖം ഒരു നാത്തൂൻ പാട്ട് രക്തസാക്ഷി ഉണരാത്ത പദ്മതീർത്ഥങ്ങൾ പക കാത്തിരുപ്പ് കളഞ്ഞുപോയ സുഹൃത്ത് ഇടം ഒരു ഭടന്റെ ഓർമ്മയ്ക്ക് കൊഴിയുന്ന ഇലകൾ പറഞ്ഞത്‌ ഓണം തിരികെ യാത്ര ഓർമ മഴക്കാറ് നെല്ലിക്ക ദുസ്വപ്ന ദേവത കടം, കടമ, കടമ്മനിട്ട നിരാലംബൻ ഒൻപതാം പാടം ഉണർത്തുപാട്ട് കാഴ്ച നീ കരയാതിരിക്കുക സൂര്യകാന്തിനോവ് അഗ്നിശലഭങ്ങൾ ചെറുത് പറയാൻ മറന്നത് ചിത്രത്തിലെ ക്രിസ്തു പൊട്ടിയ മുട്ടകൾ കവിതകാപ്സൂൾ കടം രാജ്ഘട്ടിൽ കയറിയ നായ ശേഷിപ്പ് വെയിൽ പറക്കുന്ന നിഴൽക്കഷണങ്ങൾ ഉത്തരം പാട്ട് വരുന്ന വഴി ചിന്തഭ്രമം ചലച്ചിത്രഗാനരചന പുലിമുരുകൻ ഒരു നാൾ വരും പറയാൻ മറന്നത് ഭഗവാൻ ചട്ടമ്പിനാട് രതിനിർവേദം മല്ലു സിംഗ് കസിൻസ് നൈറ്റ് ഡ്രൈവ് കായ്പോള മധുരരാജ തത്സമയം ഒരു പെൺകുട്ടി പറങ്കിമല (2014) ചട്ടക്കാരി (2012) ദൈവത്തിന്റെ സ്വന്തം ക്ളീറ്റസ് നായാട്ട് ഭയ്യാ ഭയ്യാ പിക്കറ്റ് 43 കർമ്മയോദ്ധ നാടക ഗാനരചന അമ്മക്കിളി പുരസ്കാരങ്ങൾ മികച്ച ഗാനരചയിതാവിനുള്ള ഏഷ്യാനെറ്റ് ടി.വി. അവാർഡ് മികച്ച ഗാനരചയിതാവിനുള്ള സൂര്യ ടി വി അവാർഡ് ബ്രഹ്മാനന്ദൻ പുരസ്കാരം ജെ സി പുരസ്കാരം അവലംബം Murukan Kattakata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.indianexpress.com/news/Orunaal-Varum--FAMILY-HIT/649285/ ↑ ↑ ↑ http://malayalasangeetham.info/php/createMovieIndex.php?m_writers=Murukan%20Kattakkada submit=Search+For+Movie+Names exactmatch=on
മുരുങ്ങൂർ ശ്രീ മഹാഗണപതി ക്ഷേത്രം
തിരുവനന്തപുരം ജില്ലയിൽ കോട്ടയം കൊട്ടാരക്കര എം സി റോഡിൽ വെമ്പായം പഞ്ചായത്തിൽ വട്ടപ്പാറ വില്ലേജിൽ കണക്കോട് എന്ന സ്ഥലത്ത്ആണ് മുരുങ്ങൂർ ശ്രീ മഹാഗണപതി ക്ഷേത്രം.
ഈ ക്ഷേത്രത്തിൽ പ്രധാന പ്രതിഷ്ഠയായി പൂജ ചെയ്യുന്നത് ശ്രീ മഹാഗണപതി യെ ആണ്.
ഗണപതിയെ കൂടാതെ ഭഗവതിയുടെ സാങ്കല്പിക പ്രതിഷ്ടയും ശിവനെയും ആരാധിക്കുന്നു.
മറ്റു ക്ഷേത്രങ്ങളിൽ നിന്നും വ്യത്യസ്തമായി ചെറിയൊരു ആൽത്തറ പ്രതിഷ്ഠയാണിവിടെയുള്ളത്.
ഈ ക്ഷേത്രത്തിൽ കന്നിമൂലയിൽ ദേവി സങ്കൽപ്പത്തിൽ കുടികൊള്ളുന്ന ഭഗവതിയും ചിങ്ങം രാശിയിൽ ശ്രീ മഹാഗണപതി യുടെ പ്രതിഷ്ടയും ഗണപതിയുടെ ഇടതുവശത്തായി ഭഗവൻ ശിവൻ റെ പ്രതിഷ്ടയും ഇവിടെ ദർശിക്കാവുന്നതാണ്.
എല്ലാ വർഷവും വിനായക ചതുർഥി ദിവസം ക്ഷേത്രത്തിലെ പ്രധാന ഉത്സവമായി ആഘോഷിച്ചു വരുന്നു.
കൂടാതെ എല്ലാ മാസവും മലയാള മാസം ചതുർഥിനാളിൽ പ്രത്തേക പൂജയും ഗണപതി ഹോമവും നടത്തുന്നു.
എല്ലാ വർഷവും ഓണനാളിൽ തിരുവോണ ദിവസം ഭഗവാന്‌ പ്രത്തേക നിവേദ്യവും വഴിപാടും നടന്നു വരുന്നു.
മുരുഡേശ്വര ക്ഷേത്രം
14°05′39″N 74°29′04″E ﻿ / ﻿ 14.0943°N 74.4845°E ﻿ / 14.0943; 74.4845 കർണ്ണാടകയിലെ ഉത്തര കന്നടയിലുള്ള മുരുഡേശ്വരത്ത് സ്ഥിതി ചെയ്യുന്ന ഒരു ഹൈന്ദവക്ഷേത്രമാണ് മുരുഡേശ്വര ക്ഷേത്രം .
അറേബ്യൻ കടലിന് സമീപമുള്ള കന്ദുകഗിരി എന്ന ചെറിയ കുന്നിൻ മുകളിലാണ് ഈ ക്ഷേത്രത്തിന്റെ സ്ഥാനം .
മൃഡേശ്വരൻ എന്നറിയപ്പെടുന്ന ശിവൻ ആണ് ക്ഷേത്രത്തിലെ മുഖ്യപ്രതിഷ്ഠ.
ക്ഷേത്രസമീപത്ത് പണികഴിപ്പിച്ചിട്ടുള്ള 123 അടി (37 മീറ്റർ) ഉയരമുള്ള ശിവപ്രതിമക്ക് ലോകത്തിലെ  ഉയരമേറിയ ശിവരൂപങ്ങളിൽ വെച്ച് രണ്ടാം സ്ഥാനമാണുള്ളത് .
മുരുഡേശ്വര ക്ഷേത്രവുമായി ബന്ധപ്പെട്ട ഐതിഹ്യങ്ങൾ ത്രേതായുഗത്തിൽ നിന്നു തന്നെ തുടങ്ങുന്നു.
അമർത്യത നേടിയ ദേവന്മാരെപ്പോലെ  അനശ്വരനാകുവാൻ ലങ്കേശ്വരനായ രാവണനും ആഗ്രഹിച്ചു.
ദേവഗണങ്ങൾക്ക് ഇതു സാധ്യമായത് ശൈവപ്രതീകമായ ആത്മലിംഗത്തെ പൂജിക്കുന്നതു കൊണ്ടാണെന്നു മനസ്സിലാക്കിയ രാവണൻ ആത്മലിംഗം സ്വന്തമാക്കാൻ ആഗ്രഹിച്ചു.
തീവ്രമായ പ്രാർത്ഥനകളിലൂടെയും പൂജകളിലൂടെയും പരമശിവനെ പ്രസാദിപ്പിക്കുവാൻ സാധിച്ച രാവണൻ, ശിവൻ പ്രത്യക്ഷപ്പെട്ടപ്പോൾ വരമായി ആത്മലിംഗം ആവശ്യപ്പെട്ടു.
അപ്രകാരം ആത്മലിംഗം രാവണനു വരദാനമായി നൽകിയപ്പോൾ അതു ലങ്കയിലെത്തി യഥാസ്ഥാനത്തു സ്ഥാപിക്കുന്നത് വരെ മറ്റൊരിടെത്തും നിലത്തു വെയ്ക്കാൻ പാടില്ല എന്നൊരു കർശന നിർദ്ദേശം കൂടി നൽകി.
ഈ സംഭവം അറിഞ്ഞ നാരദമുനി , സ്വതേ അഹങ്കരിയായ രാവണൻ ആത്മലിംഗം കൈവശപ്പെടുത്തിയതിൽ ആശങ്കാകുലനാകുകയും മഹാവിഷ്ണുവിന്റെയും ഗണപതിയുടെയും സഹായം അപേക്ഷിക്കുകയും ചെയ്തു.
സൂര്യാസ്തമയത്തോടനുബന്ധിച്ചുള്ള പൂജാകർമ്മങ്ങളിൽ വളരെ  നിഷ്ട പുലർത്തിയിരുന്ന വ്യക്തിയാണ് രാവണൻ എന്നു മനസ്സിലാക്കിയ ഗണപതി ആത്മലിംഗം വീണ്ടെടുക്കുവാനൊരു ഉപായം കണ്ടെത്തി.
ആത്മലിംഗം കൈകളിൽ വഹിച്ചു രാവണൻ  ഗോകർണ്ണത്ത് എത്തിയപ്പോൾ മഹാവിഷ്ണു മായയാൽ സൂര്യനെ മറച്ചു അസ്തമയഛായ സൃഷ്ടിച്ചു .
പ്രതീക്ഷച്ചതിലും വേഗം അസ്തമയം ആയെന്നു ധരിച്ച രാവണൻ അത്മലിംഗം കൈകളിൽ വെച്ചു കൊണ്ട് തന്റെ പൂജകൾ നടത്തുവാൻ കഴിയാതെ വിഷണ്ണനായി.
തദവസരത്തിൽ ഗണപതി ഒരു  ബ്രാഹ്മണബാലന്റെ രൂപത്തിൽ അവിടെയെത്തി.
വിശ്വസ്തനായി തോന്നിയ ആ ബ്രാഹ്മണബാലനോട് പൂജകൾ നടത്തി താൻ തിരികെ വരുന്നതു വരെ  നിലത്തു വെയ്ക്കാതെ കൈകളിൽ  തന്നെ വഹിച്ചുകൊള്ളണമെന്ന അഭ്യർത്ഥനയോടെ ആത്മലിംഗം രാവണൻ കൈമാറി.
എന്നാൽ രാവണൻ  പൂജകൾ നിർവഹിച്ചു തിരികെ വരുന്നതിനു മുൻപേ മഹാവിഷ്ണു സൂര്യനെ മറച്ചിരുന്ന തന്റെ മായ പിൻവലിക്കുകയും  പകൽ വെളിച്ചം വീണ്ടും പരക്കുകയും ചെയ്തു.
അബദ്ധം പറ്റിയെന്നു മനസ്സിലാക്കി പരിഭ്രാന്തനായി പാഞ്ഞു തിരിച്ചെത്തിയ രാവണന് എന്തെങ്കിലും ചെയ്യാൻ കഴിയുന്നതിന് മുൻപേ ഗണപതി  ആത്മലിംഗം നിലത്തു വെക്കുകയും ലിംഗം നിലത്തുറച്ചു പോവുകയും ചെയ്തു.
കോപാകുലനായ രാവണൻ അതു പൊക്കിയെടുത്ത് നശിപ്പിക്കുവാൻ ശ്രമിച്ചു.
രാവണന്റെ ശക്തമായ ബലപ്രയോഗം മൂലം ആത്മലിംഗം പല ഖണ്ഡങ്ങളായി ചിതറുകയും ലിംഗത്തിന്റെ മുകൾഭാഗമുൾപ്പെടുന്ന ഖണ്ഡം കുറച്ചകലെയുള്ള സൂരത്കൽ എന്ന പ്രദേശത്ത് ചെന്നു പതിക്കുകയും ചെയ്തു.
തുടർന്ന് രാവണൻ ലിംഗത്തിന്റെ പേടകവും പേടകത്തിന്റെ അടപ്പും ഏറ്റവും ഒടുവിലായി ആത്മലിംഗത്തെ ചുറ്റിയിരുന്ന തുണികൊണ്ടുള്ള ആവരണവും ഒരോ സ്ഥലത്തേക്ക് എടുത്തെറിഞ്ഞു.
ഇവയിൽ ആവരണം വന്നു പതിച്ച കന്ദുകഗിരിയിലാണ് മുരുഡേശ്വര ക്ഷേത്രം സ്ഥാപിച്ചിരിക്കുന്നതെന്നാണ് വിശ്വാസം.
ആധുനികകാല ചരിത്രം മുരുഡേശ്വരത്തെ പ്രശസ്തമായ ശിവശില്പം മുരുഡേശ്വരക്ഷേത്രകവാടവും ഗജവീരന്മാരും
മൂന്നു പതിറ്റാണ്ട് മുൻപ് ആർ.എൻ. ഷെട്ടി (രാമ നാഗപ്പ ഷെട്ടി) എന്ന ധനികനായ വ്യവസായിയുടെ ശ്രദ്ധ പതിയുന്നതോടെയാണ്  മുരുഡേശ്വര ക്ഷേത്രത്തിന്റെയും ഈ പ്രദേശത്തിന്റെയും ചരിത്രത്തിൽ ഒരു പുതുയുഗം പിറക്കുന്നത്.
തദ്ദേശവാസിയും ക്ഷേത്രവുമായി മുൻപ് തന്നെ ആത്മബന്ധമുണ്ടായിരുന്നയാളും നിർമ്മാണ രംഗത്തെ പ്രമുഖനുമായ ഇദ്ദേഹം ക്ഷയോന്മുഖമായിക്കൊണ്ടിരുന്ന ഈ ക്ഷേത്രത്തെ പുനരുദ്ധരിക്കുവാൻ തീരുമാനിച്ചു.
എസ്.കെ.ആചാരി എന്ന ശില്പിയുടെ മേൽനോട്ടത്തിൽ 1977-ൽ പുനരുദ്ധാരണപ്രവർത്തങ്ങൾ ആരംഭിച്ചു.
പിന്നീട് പത്മാസനത്തിൽ ധ്യാനത്തിൽ മുഴുകിയിരിക്കുന്ന ചതുർബാഹുവായ പരമശിവന്റെ കൂറ്റൻ ശില്പവും ഇരുപത് നിലകളുള്ള രാജഗോപുരവും ഷെട്ടി തന്നെ മുൻകൈ എടുത്തു പണിയിപ്പിച്ചു.
123 അടി ഉയരമുള്ള ശിവന്റെ ശില്പം ഷിമോഗ സ്വദേശിയായ കാശിനാഥിന്റെ നേതൃത്വത്തിലുള്ള ഒരു സംഘം ശില്പികൾ കോൺക്രീറ്റിൽ തീർത്തതാണ്.
249 അടി ഉയരമുള്ള രാജഗോപുരം ഏഷ്യയിലെ തന്നെ ഏറ്റവും വലിയ ഗോപുരമാണ്.
തമിഴ്നാട്ടിൽ നിന്നുള്ള ശില്പികൾ നിർമ്മിച്ച ഈ ഗോപുരത്തിന്റെ കവാടത്തിൽ രണ്ടു ഗജവീരന്മാരുടെ ശില്പങ്ങളുണ്ട്.
ഈ ശില്പങ്ങൾക്ക് പുറമേ ഗീതോപദേശം,ഏഴു കുതിരകളെ പൂട്ടിയ രഥത്തിലേറിയ സൂര്യഭഗവാൻ തുടങ്ങിയ ശില്പങ്ങളും ഇന്ന് മുരുഡേശ്വര ക്ഷേത്രപരിസരത്തുണ്ട്.
൧ ലോകത്തിലെ ഏറ്റവും ഉയരം കൂടിയ ശിവപ്രതിമയായി കണക്കാക്കുന്നത് നേപ്പാളിലെ കാഠ്‌മണ്ഡുവിൽ നിന്ന് 20കിലോമീറ്റർ അകലെയായുള്ള  കൈലാഷ്നാഥ് മഹാദേവ് എന്ന 143 അടി ഉയരം വരുന്ന ശില്പമാണ്.
അവലംബം ചിത്രസഞ്ചയം നന്ദിപീഠം രാവണനും ബ്രാഹ്മണവേഷ ഗണപതിയും ക്രുദ്ധനായ രാവണൻ സപ്താശ്വരഥത്തിലേറിയ സൂര്യഭഗവാൻ ഗീതോപദേശം ശിവന്റെ പ്രതിമ Murudeshwara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുരുഡേശ്വരം ഇംഗ്ലീഷ് വിലാസം https://ml.wikipedia.org/wiki/Murudeshwara
14°05′39″N 74°29′04″E ﻿ / ﻿ 14.0943°N 74.4845°E ﻿ / 14.0943; 74.4845 Murudeswara
കർണ്ണാടകയിലെ ഉത്തര കന്നട ജില്ലയിലെ ഭട്ക്കൽ താലൂക്കിൽ ഉൾപ്പെട്ട ഒരു ചെറിയ പട്ടണമാണ് മുരുഡേശ്വര ( കന്നഡ : ಮುರುಡೇಶ್ವರ, ഇംഗ്ലീഷ് : Murudeshwar) .
മുരുഡേശ്വര ക്ഷേത്രത്തിലെ ഗോപുരവും ശിവപ്രതിമയും
ഇവിടെ സ്ഥിതി ചെയ്യുന്ന പ്രശസ്തവും പുരാതനവുമായ മുരുഡേശ്വര ക്ഷേത്രത്തിന്റെ സാന്നിദ്ധ്യമാണ് ഈ പ്രദേശത്തിന് മുരുഡേശ്വര എന്ന പേരു വരാൻ കാരണം.
അറേബ്യൻ സമുദ്രത്തിന്റെ തീരത്ത് സ്ഥിതി ചെയ്യുന്ന ഈ പട്ടണം ദക്ഷിണേന്ത്യൻ സംസ്ഥാനങ്ങളിലെ പ്രധാനപ്പെട്ട ഒരു  തീർത്ഥാടക-വിനോദ സഞ്ചാരകേന്ദ്രമാണ്.
കൊങ്കൺ റെയിൽവെയുടെ ഒരു സ്റ്റേഷനുമാണ് ഇവിടം.
Murudeshwara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുരീദ് ബർഗൂസി ഇംഗ്ലീഷ് വിലാസം https://ml.wikipedia.org/wiki/Mourid_Barghouti
പലസ്തീൻകാരനായ ഒരു കവിയും എഴുത്തുകാരനുമായിരുന്നു മുരീദ് ബർഗൂസി (Mourid Barghouti) .
1944 -ൽ വെസ്റ്റ് ബാങ്കിലെ റാമല്ലക്കടുത്ത് ദീർ ഗസ്സാനയിലാണ് മുരീദ് അൽ ബർഗൂസി ജനിച്ചത്.
1963 ൽ വിദ്യാഭ്യാസത്തിനായി ഈജിപ്തിലേക്ക് പോയ ബർഗൂസി 1967 ൽ കെയ്‌റോ യൂനിവേഴ്‌സിറ്റിയിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി.
1967 ലെ യുദ്ധത്തിൽ ഇസ്രായൽ വെസ്റ്റ് ബാങ്ക് പിടിച്ചെടുത്തതോടെ ജന്മദേശത്തേക്ക് മടങ്ങാനാവാതെ നീണ്ട കാലം അദ്ദേഹം കെയ്‌റോയിൽ തങ്ങി.
അതിനിടയിൽ കുവൈത്തിലെ ഒരു കോളജിൽ അധ്യാപകനായി മൂന്ന് വർഷം ജോലി ചെയ്തു.
അമ്മാനിൽ 2021 ഫെബ്രുവരി പതിനാലിന് എഴുപത്തിയാറാം വയസ്സിൽ ഇദ്ദേഹം മരണമടഞ്ഞു.
മുരീദ് ബർഗൂസിയുടെ 'റഅയ്ത്തു റാമല്ല' എന്ന ആത്മകഥാംശമുള്ള നോവൽ
മലയാളത്തിലേക്ക് 'റാമല്ല‌ ഞാൻ കണ്ടു' എന്ന പേരിൽ കവയത്രി അനിത തമ്പി വിവർത്തനം ചെയ്ത് 'ഒലിവ്' പുസ്തകശാല പുറത്തിറക്കിയിട്ടുണ്ട്.
I Saw Ramellah എന്ന  ഇംഗ്ലീഷ് വിവർത്തനമാണ് മലയാള പരിഭാഷക്കാധാരം.
അവലംബം ↑ ↑ ↑ https://www.manoramaonline.com/literature/bookreview/2018/02/06/ramalla-njan-kandu-book-review.amp.html
മുരുംഗ് ഇംഗ്ലീഷ് വിലാസം https://ml.wikipedia.org/wiki/Murung
സമൃദ്ധിയുടെ ഉത്സവമായ മുരുംഗ് ഇന്ത്യയിലെ അരുണാചൽ പ്രദേശിലെ ലോവർ സുബാൻസിരി ജില്ലയിലെ അപതാനി ജനങ്ങൾ ആഘോഷിക്കുന്നു.
ഒരു വ്യക്തിഗത ഉത്സവമാണെങ്കിലും, ഗ്രാമങ്ങളും മുഴുവൻ അപതാനി ജനങ്ങളും ഉത്സവത്തിൽ പങ്കെടുക്കുന്നു.
ഇത് ജനുവരി മാസത്തിൽ അല്ലെങ്കിൽ മുരുംഗ് പിലോയിൽ ആഘോഷിക്കുന്നു.
ഇത് കൂടാതെ എല്ലാ വർഷവും അപതാനിജനങ്ങൾ മാർച്ച് മാസത്തിൽ മയോകോയും ജൂലൈ 4 മുതൽ 7 വരെ ഡ്രീ ഫെസ്റ്റിവലും ആഘോഷിക്കുന്നു.
ഒരു പുരോഹിതന്റെ പഹിൻ കോനിൻ (മുട്ട പരിശോധന) മുരുംഗ് നടത്തുന്നതിനുള്ള ആദ്യപടിയാണ്.
രോഗിക്കും ബന്ധുക്കൾക്കും വാഗ്ദാനം ചെയ്യുന്ന കാജി എന്നറിയപ്പെടുന്ന ഒരു പ്രത്യേക വിഭവം തയ്യാറാക്കിയതിന് ശേഷമാണ് ഇത് നടത്തുന്നത്.
അതിനുശേഷം രോഗി സുഖം പ്രാപിക്കുകയാണെങ്കിൽ മുരുംഗ് നടത്തുന്നു.
അല്ലെങ്കിൽ അത് അവഗണിക്കപ്പെടും.
ശൈത്യകാലത്തിന്റെ ആരംഭത്തോടെ ബന്ധുക്കളും അയൽവാസികളും വിറക് ശേഖരിക്കുന്നു.
പ്രധാന പരിപാടി ആരംഭിക്കുന്നതിന് കുറച്ച് ദിവസം മുമ്പ് ഇലകളും ചൂരലും മുളയും ഉൾപ്പെടെയുള്ള വസ്തുക്കൾ ശേഖരിക്കും.
വീട്ടുമുറ്റത്ത് മിഥൂണുകളെയും പശുക്കളെയും കെട്ടിയിടുന്നു.
ഉത്സവത്തിന് ഒരു ദിവസം മുമ്പ് പുരോഹിതൻ പരിശോധിച്ചതിന് ശേഷം ബലി മൃഗങ്ങളെ തിരഞ്ഞെടുക്കുന്നതാണ് അടുത്ത ഘട്ടം.
ഉത്സവത്തിന്റെ തലേദിവസം സുബു-സാ (ചൂരൽ കയർ) തയ്യാറാക്കിയതിന് ശേഷമാണ് ഇത്.
പാടങ്ങളിൽ സംഭരിച്ച് ഉണക്കിയ വിറക് വീട്ടിലേക്ക് മാറ്റുന്നു.
താമസിയാതെ, കുല അംഗങ്ങൾ തയ്യാറാക്കിയ റൈസ് ബിയർ ലാപാങ്ങിലേക്ക് കൊണ്ടുവന്ന് അതിഥികൾക്ക് നൽകുന്നു.
പകൽ ബന്ധുക്കളും അയൽവാസികളും കുടുംബത്തെ സന്ദർശിക്കുന്നു.
പുരോഹിതൻ സ്‌തോത്രങ്ങൾ ചൊല്ലുകയും ഉത്സവത്തിന്റെ വിജയത്തിനായി പ്രാർത്ഥിക്കുകയും ചെയ്യുന്നു.
ഉത്സവത്തിൽ മൃഗങ്ങളെ ബലിയർപ്പിക്കാൻ വ്യക്തികളെ തീരുമാനിക്കുന്നതിനുള്ള ശകുനവും അദ്ദേഹം ചെയ്യുന്നു.
അവലംബം പുറംകണ്ണികൾ Arunachalipr Archived 2008-11-21 at the Wayback Machine .
Arunachal Diary Archived 2016-03-03 at the Wayback Machine .
Maps of India Arunachal Diary Archived 2016-03-03 at the Wayback Machine .
മുരുകേഷ് കാക്കൂർ ഇംഗ്ലീഷ് വിലാസം https://ml.wikipedia.org/wiki/Murukesh_Kakkoor
ഒരു മലയാള നാടക നടനാണ് മുരുകേഷ് കാക്കൂർ ( -17 മേയ് 2016).
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനായി ഇദ്ദേഹം തിരഞ്ഞെടുക്കപ്പെട്ടു.
കോഴിക്കോട് കാക്കൂർ പിസി പാലത്തെ മണ്ണാറയ്ക്കൽ മാധവൻ വൈദ്യരുടെയും സൗമിനിയുടെയും മകനാണ് മുരുകേഷ്.
ഹൈസ്കൂൾ വിദ്യാഭ്യാസ കാലം മുതൽ മുരുകേഷ് അഭിനയിച്ചിരുന്നു.
മുരുകേഷിന്റെ ജ്യേഷ്ഠൻ ബിനുകുമാർ നാടകം എഴുതിയിരുന്നു.
അദ്ദേഹത്തിന്റെ നാടകത്തിലാണ് മുരുകേഷ് ആദ്യമായി ഒരു ആദ്യമായി മുഴുനീള കഥാപാത്രത്തെ അവതരിപ്പിക്കുന്നത്.
മുരുകേഷിന്റെ അനുജൻ ഗിരീഷും നാടകകൃത്തായിരുന്നു.
അദ്ദേഹത്തിന്റെ നാടകങ്ങളിലും മുരുകേഷ് അഭിനയിച്ചു.
1986-ൽ മാധവൻ കുന്നത്തറയുടെ അടുക്കലെത്തി.
ഇവിടെ കുറേ നാടകങ്ങളിൽ അഭിനയിച്ചു.
പിന്നീട് എട്ടു വർഷങ്ങൾക്കുശേഷം കെ.ടി. മുഹമ്മദിന്റെ കോഴിക്കോട് "കലിംഗ" തിയറ്റേഴ്സിൽ പ്രവേശിച്ചു.
ഇത് ഭൂമിയാണ്, ദീപസ്തംഭം മഹാശ്ചര്യം തുടങ്ങിയ നാടകങ്ങളിൽ അഭിനയിച്ചു.
മൂന്നു വർഷത്തോളം കലിംഗ സമിതിയിൽ അഭിനയിച്ചു.
വടകര വരദ നാടകസമിതിൽ എത്തപ്പെട്ടത്.
ഇവിടെ തീർഥാടനം, മാണിക്യക്കല്ല്, അമൃതംഗമയ തുടങ്ങി ഇരുപത്തെട്ടോളം നാടകങ്ങളിൽ അഭിനയിച്ചു.
വാഗ്ഭടാചാര്യ എന്ന നാടകത്തിൽ വാഗ്ഭടാചാര്യന്റെ വേഷം മുരുകേഷ് അവതരിപ്പിച്ചു.
ഈ കാലത്താണ് സന്ധ്യയെ വിവാഹം ചെയ്തത്.
കുറിയേടത്ത് താത്രി എന്ന നാടകത്തിൽ വ്യത്യസ്തമായ നാലു കഥാപാത്രങ്ങളെ ഇദ്ദേഹം അവതരിപ്പിച്ചു.
ഇതിൽ ഹിജഡ സ്ത്രീയായും കഥകളിനടനായ കാവുങ്കൽ ശങ്കരപ്പണിക്കരായും താത്രിയുടെ ഭർത്താവ് കുറിയേടത്ത് രാമനായും പിന്നെ സ്മാർത്തവിചാരകനായ വടക്കേടൻ സോമാതിരിയായും അഭിനയിച്ചു.
മാസ് തിയേറ്റേഴ്‌സ് കോഴിക്കോട്, വടകര വരദ, കോഴിക്കോട് കലിംഗ, സങ്കീർത്തന, കൊച്ചിൻ ആദിത്യ, മണപ്പുറം കാർത്തിക, അങ്കമാലി ഭരത ക്ഷേത്ര തുടങ്ങിയ സമിതികളിൽ പ്രവർത്തിച്ചു.
കായംകുളം കൊച്ചുണ്ണി, ദേവരാഗം, വൃന്ദാവനം തുടങ്ങിയ സീരിയലുകളിലും അദ്ദേഹം അഭിനയിച്ചു.
നാടക അഭിനേത്രിയായ സന്ധ്യയെയാണ് മുരുകേഷ് വിവാഹം ചെയ്തിരിക്കുന്നത്.
2016 മേയ് 17-ന് 47-ആം വയസ്സിൽ കരൾ സംബന്ധമായ അസുഖത്തെത്തുടർന്ന് മരിച്ചു.
അഭിനയിച്ച നാടകങ്ങൾ ഇത് ഭൂമിയാണ് ദീപസ്തംഭം മഹാശ്ചര്യം തീർഥാടനം മാണിക്യക്കല്ല് അമൃതംഗമയ കുറിയേടത്ത് താത്രി പുരസ്കാരങ്ങൾ
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനുള്ള പുരസ്കാരം ലഭിച്ചു.
മുരുഗപ്പ ചന്നവീരപ്പ മോദി
ഒരു ഇന്ത്യൻ നേത്രരോഗവിദഗ്ദ്ധനായിരുന്നു മുരുഗപ്പ ചന്നവീരപ്പ മോദി (4 ഒക്ടോബർ 1916 - 11 നവംബർ 2005).
ആയുർവേദ നേത്ര ശസ്ത്രക്രിയാ വിദഗ്ധനാണ് ഡോ. മോദി അഞ്ച് ലക്ഷത്തിലധികം നേത്രശസ്ത്രക്രിയകൾ നടത്തിയിട്ടുണ്ട്.
ബഹുജന നേത്രക്യാമ്പുകൾ നടത്താൻ അദ്ദേഹം വിദൂര ഗ്രാമങ്ങളിലേക്കും ഇന്ത്യയിലെ പട്ടണങ്ങളിലേക്കും പോയി.
ഒരു സർജൻ, ഡയഗ്നോസ്റ്റിക് മിടുക്കൻ എന്നീ നിലകളിലുള്ള വൈദഗ്ധ്യത്തിന് അദ്ദേഹം പ്രശസ്തനാണ്.
കർണാടകയിലെ ബെലഗാവിയിലെ കങ്കൻവാടി ആയുർവേദ കോളേജിൽ നിന്ന് DAM പഠിച്ചു.
ബാഗൽകോട്ട് ജില്ലയിലെ ബിലാഗിയിലാണ് അദ്ദേഹം ജനിച്ചത്, എന്നാൽ അദ്ദേഹത്തിന്റെ പ്രാഥമിക വിദ്യാഭ്യാസം ജമാഖണ്ടിയിൽ പിബി ഹൈസ്കൂൾ ജമാഖണ്ടിയിലായിരുന്നു.
കെ‌എൽ‌ഇയുടെ ശ്രീ ബി‌എം കങ്കണവാടി ആയുർവേദ മഹാവിദ്യാലയ ബെൽഗാമിലെ പൂർവ്വ വിദ്യാർത്ഥിയാണ് അദ്ദേഹം.
1993 ൽ കെ‌എൽ‌ഇ സൊസൈറ്റി ഇത് ഏറ്റെടുത്തു.
ബിജാപൂർ ജില്ലയിൽ നിന്നുള്ള സാമ്പത്തികമായി പിന്നാക്കമുള്ള ഒരു കന്നഡിഗകുടുംബത്തിൽ ജനിച്ച അദ്ദേഹം 1942 ഓഗസ്റ്റ് 8 ന് ബോംബെയിൽ നടന്ന ക്വിറ്റ് ഇന്ത്യ പ്രമേയം പാസാക്കിയ ഗാന്ധിജിയുടെ ചരിത്രപരമായ പ്രാർത്ഥന യോഗത്തിൽ പങ്കെടുത്ത ശേഷം മോഡി സ്വകാര്യപരിശീലനത്തിൽ നിന്ന് ലഭ്യമായ ആഢംബരജീവിതം ഉപേക്ഷിച്ചു.
ആ കൂടിക്കാഴ്ച അദ്ദേഹത്തിന്റെ ജീവിതത്തെ മാറ്റിമറിച്ചു.
പ്രതിഭാധനനായ നേത്രരോഗവിദഗ്ദ്ധനായ മോദി കാഴ്ചയില്ലാത്തവർക്കായി തന്റെ ജീവിതം സമർപ്പിച്ചു.
അന്ധരായ ആളുകൾ ഭിക്ഷാടനം നടത്തുന്നത് കണ്ടപ്പോൾ എന്നെ ബാധിച്ചു.
ഡോക്ടർമാരുടെ അടുത്തേക്ക് പോകാൻ അവർക്ക് പണമില്ലായിരുന്നു.
മോദി അനുസ്മരിച്ചു.
1942 ൽ ബിജാപൂരിനടുത്തുള്ള ബീലാഗി എന്ന ഗ്രാമത്തിൽ ജീവിതത്തെ മാറ്റിമറിച്ച ഗാന്ധിയുടെ പ്രസംഗം അദ്ദേഹം കേട്ടതായും അവകാശപ്പെടുന്നു.
ഇന്ത്യയിൽ വ്യാപക നേത്രശസ്ത്രക്രിയയുടെ തുടക്കക്കാരനായിരുന്നു അദ്ദേഹം.
അദ്ദേഹം ഒരു ആയുർവേദ സർജൻ ആയതിനാൽ ഏറ്റവും കൂടുതൽ നേത്ര ശസ്ത്രക്രിയകൾ നടത്തിയ മോദിയെ ഏറ്റവും സമർപ്പിതനായ ഡോക്ടർ എന്ന് ഗിന്നസ് ബുക്ക് ഓഫ് വേൾഡ് റെക്കോർഡ്സ് പട്ടികപ്പെടുത്തി.
ഒരു ദിവസം 833 തിമിര ശസ്ത്രക്രിയകൾ അദ്ദേഹം നടത്തി.
46,120 ഗ്രാമങ്ങളും 12,118,630 രോഗികളും സന്ദർശിച്ച അദ്ദേഹം 1993 ഫെബ്രുവരി വരെ 610,564 ശസ്ത്രക്രിയകൾ നടത്തി.
എന്റെ സമയം വരുമ്പോൾ ഞാൻ നിശബ്ദമായി അപ്രത്യക്ഷമാകാൻ ആഗ്രഹിക്കുന്നു അദ്ദേഹം പറഞ്ഞു.
മരണം വരുമ്പോൾ താൻ അത് പൂർണ്ണഹൃദയത്തോടെ സ്വീകരിക്കുകയും താൻ ചെയ്ത എല്ലാ നല്ലതും ചീത്തയും ആരെയും ബുദ്ധിമുട്ടിക്കാതെ മരിക്കുകയും ചെയ്യുമെന്നാണ് അദ്ദേഹം ഉദ്ദേശിച്ചത്.
1943 ൽ ഗുജറാത്തിലെ പട്ടാനിൽ നടന്ന ആദ്യത്തെ ക്യാമ്പിൽ 2005 ൽ മരണം വരെ മുരുഗപ്പ ചന്നവീരപ്പ മോദി 10 ദശലക്ഷത്തിലധികം ആളുകളെ പരിശോധിക്കുകയും 7.8 ലക്ഷത്തിലധികം തിമിര ശസ്ത്രക്രിയകൾ മനുഷ്യസ്‌നേഹികളുടെയും ദാതാക്കളുടെയും ധനസഹായത്തോടെ നടത്തുകയും ചെയ്തു.
1980 ൽ ഡോ. മോദി മഹാലക്ഷ്മിപുരത്ത് എംസി മോദി ചാരിറ്റബിൾ ഐ ഹോസ്പിറ്റൽ സ്ഥാപിച്ചു: തുടക്കത്തിൽ ക്യാമ്പ് അധിഷ്ഠിത നേത്ര ആശുപത്രിയായി പ്രവർത്തിച്ചിരുന്ന ഇത്, വർഷങ്ങളായി നേത്രരോഗങ്ങളുള്ള ആയിരക്കണക്കിന് ദരിദ്രരും ആവശ്യമുള്ളവരുമായ രോഗികൾക്ക് ചികിത്സ നൽകി, ഇപ്പോൾ ഒരു സൂപ്പർ സ്പെഷ്യാലിറ്റി നേത്ര ആശുപത്രിയാണ്.
ഇന്ന് അദ്ദേഹത്തിന്റെ മകൻ അമർനാഥ് മോദിയാണ് ആശുപത്രിയുടെ നേതൃത്വം വഹിക്കുന്നത്.
“ഒരു അസംബ്ലി ലൈൻ രീതിയിൽ, മോഡി ഒരു മണിക്കൂറിൽ 40 രോഗികളെ ഓപ്പറേറ്റ് ചെയ്യുന്നു, ഒരു സമയം നാല് രോഗികളെ അറ്റന്റ് ചെയ്യുന്നു.
ഭിന്നശേഷിക്കാരനായ അദ്ദേഹം ഇടതു കൈകൊണ്ട് അതിലോലമായ നേത്ര ശസ്ത്രക്രിയകൾ നടത്തുന്നു.
തിമിര പ്രവർത്തനങ്ങൾ, സ്ക്വിന്റ് തിരുത്തലുകൾ, കോർണിയ ട്രാൻസ്പ്ലാൻറുകൾ എന്നിവ അദ്ദേഹം ചെയ്യുന്നു.
നേരത്തെ മോദി തന്റെ ക്യാമ്പുകളിൽ 600 മുതൽ 700 വരെ ഓപ്പറേഷനുകൾ നടത്താറുണ്ടായിരുന്നു.
എന്നാൽ ഇപ്പോൾ കർണാടകയിൽ അദ്ദേഹം ദിവസവും 200 മുതൽ 300 വരെ രോഗികൾക്ക് ശസ്ത്രക്രിയ നടത്തുന്നു.
1990 കളിൽ കർണാടക ലെജിസ്ലേറ്റീവ് കൗൺസിലിൽ നാമനിർദ്ദേശം ചെയ്യപ്പെട്ട അംഗമായിരുന്നു ഡോ. മോഡി.
ഡോ. മോദി അന്നത്തെ ബോംബെ സ്റ്റേറ്റിൽ നേത്ര ക്യാമ്പുകൾ നടത്താൻ പുറപ്പെട്ടു, അതിൽ കർണാടകത്തിന്റെ ചില ഭാഗങ്ങൾ ഉൾപ്പെടുന്നു.
ക്യാമ്പുകൾ നടത്താൻ വിദൂര ഗ്രാമങ്ങളിലേക്കും പട്ടണങ്ങളിലേക്കും അദ്ദേഹം പോയി, പലപ്പോഴും സാമ്പത്തികമോ വൈദ്യസഹായമോ വളരെ കുറവായിരുന്നു.
പ്രാദേശിക സന്നദ്ധ സംഘടനകളിൽ നിന്നും ജനങ്ങളിൽ നിന്നും അദ്ദേഹം പിന്തുണ ശേഖരിച്ചു.
തന്റെ ദൗത്യത്തിനായി ഇന്ത്യയിൽ നിന്നും വിദേശത്തുനിന്നും സഹായം ലഭിച്ചു.
ഓപ്പറേറ്റ് ചെയ്തവർക്ക് സൗജന്യമായി കണ്ണട നൽകുന്നു.
അവാർഡുകൾ 1956 ൽ പത്മശ്രീ 1968 ൽ പത്മ ഭൂഷൺ നൈറ്റ് ഓഫ് ദി ബ്ലൈൻഡ് അവാർഡ് 1954 മൈസൂർ സർവകലാശാല , കർണാടക സർവകലാശാല, പുനാ സർവകലാശാല 1965 എന്നിവയിൽ ഡോക്ടറേറ്റ് വാട്ടുമുൾ അവാർഡ് 1972 1989 ലെ ഹ്യൂമാനിറ്റേറിയൻ അവാർഡ്
മെഡിക്കൽ സോഷ്യൽ സർവീസ് രംഗത്ത് ഡോ. മോദിയുടെ സമഗ്ര സംഭാവനകൾ വിലമതിക്കപ്പെടാതിരുന്നിട്ടില്ല.
പദ്മശ്രീ , പത്മഭൂഷൺ എന്നിവയിൽക്കൂടി ഏറ്റവും ഉയർന്ന അവാർഡുകൾ ഇന്ത്യൻ സർക്കാർ അദ്ദേഹത്തിന് നൽകി.
അന്ധനും ബധിരനുമായ അമേരിക്കൻ എഴുത്തുകാരനായ ഹെലൻ കെല്ലർ 1954 ൽ അദ്ദേഹത്തിന്റെ ഒരു ക്യാമ്പിൽ പങ്കെടുക്കുകയും അദ്ദേഹത്തോട് ചോദിച്ചു: "നിങ്ങളുടെ കൈകൾ ഇൻഷ്വർ ചെയ്തിട്ടുണ്ടോ?"
തന്റെ മാസ് ഐ ക്യാമ്പുകളിലൂടെ അദ്ദേഹം 579,000 ശസ്ത്രക്രിയകൾ നടത്തി, 5,000,000 (5 ദശലക്ഷം) രോഗികളെ പരിശോധിക്കുകയും 10,000,000 (10 ദശലക്ഷം) ആളുകൾക്ക് സൗജന്യ ഭക്ഷണം നൽകുകയും ചെയ്തുവെന്ന് വിശ്വസിക്കപ്പെടുന്നു.
ഒരു ദിവസം 833 നേത്ര ശസ്ത്രക്രിയ നടത്തിയതിന്, ഡോ. മോദി 1986 ൽ ഗിന്നസ് ബുക്ക് ഓഫ് വേൾഡ് റെക്കോർഡിൽ ഇടം പിടിച്ചു, ലോകത്തിലെ ഏറ്റവും ഉയർന്നത്.
1968 ൽ തിരുപ്പതിയിൽ തുടർച്ചയായി 14 മണിക്കൂറിലധികം ഈ പ്രവർത്തനങ്ങൾ നടത്തി.
ജന്മനാടായ കർണാടകയിലെ ആളുകൾ കാഴ്ച നൽകിയ സഹോദരൻ "മോദി, കണ്ണുകോട്ട അന്ന" എന്ന് അദ്ദേഹത്തെ സ്നേഹപൂർവ്വം വിളിച്ചിരുന്നു, ഈ അണ്ണാ എല്ലാ നേത്ര ശസ്ത്രക്രിയകളും സൗജന്യമായി നടത്തി.
"തന്റെ നിസ്വാർത്ഥ സേവനത്തിലൂടെ ഇരുട്ടിനെ തുളച്ചുകയറുന്ന ഒരു വെളിച്ചം" എന്നാണ് ഹെലൻ കെല്ലർ.
അദ്ദേഹത്തിന്റെ വാക്കുകളിൽ - "ഒരു സർക്കസ് കമ്പനി പോലെ ഞാൻ സൗജന്യ നേത്ര ദുരിതാശ്വാസ സേവനം നൽകാനായി 1943 മുതൽ ഇന്ത്യയിലുടനീളം പര്യടനം നടത്തി. ഈ പ്രക്രിയയിൽ ഞാൻ 10 ദശലക്ഷത്തിലധികം രോഗികളെ പരിശോധിക്കുകയും 700,000 ത്തിലധികം നേത്ര ശസ്ത്രക്രിയകൾ നടത്തുകയും ചെയ്തു, ഇത് ഒരു ലോക റെക്കോർഡാണെന്ന് എന്നോടു പറഞ്ഞു. കണ്ണ് പരിചരണ രംഗത്തേക്ക് ഞാൻ കൺവെയർ ബെൽറ്റ് സാങ്കേതികവിദ്യ കൊണ്ടുവന്നുവെന്ന് ആരോ എന്നെ ഹെൻറി ഫോർഡുമായി താരതമ്യപ്പെടുത്തി. കാര്യങ്ങൾ നോക്കുന്നതിനുള്ള എന്റെ രീതിയെ പ്രായമാകൽ പ്രക്രിയയെ ഒട്ടും ബാധിച്ചിട്ടില്ല. ഞാൻ ഒരു സാധാരണ മനുഷ്യൻ മാത്രമാണ്. ദൈവം എന്നെ ആഗ്രഹിക്കുന്നിടത്തോളം കാലം ഞാൻ സേവിക്കും. എന്നെ സംബന്ധിച്ചിടത്തോളം എന്റെ രോഗി എന്റെ ദൈവമാണ്, ഓപ്പറേറ്റിംഗ് റൂം എന്റെ ക്ഷേത്രവും എന്റെ ഉപകരണങ്ങൾ എന്റെ പൂജയുമാണ്. അതിനാൽ എന്റെ ജോലി എന്റെ തീർത്ഥാടനമാണ്".
അവലംബം പുറത്തേക്കുള്ള കണ്ണികൾ Yourtryehero.org Indianexpress.com Eyeorbit.org Und.nodak.edu
മുരുട് ജഞ്ചിറ
മഹാരാഷ്ട്രയിലെ റായ്ഗഡ് ജില്ലയിൽ കിഴക്കൻ കടൽ തീരത്ത് കരയിൽ നിന്ന് അരക്കിലോമീറ്റർ മാറി ഒരു ദ്വീപിൽ സ്ഥിതിചെയ്യുന്ന നൂറ്റാണ്ടുകൾ പഴക്കമുള്ള ഒരു കടൽ കോട്ടയാണ് മുരുട് ജഞ്ചിറ (Murud-Janjira मुरुड जंजिरा).
നിരവധി ചരിത്ര സംഭവങ്ങൾക്ക് സാക്ഷിയായ ഈ കടൽ കോട്ട ഇതിന്റെ കരുത്തുകൊണ്ട് പ്രശസ്തമാണ്.
ഡച്ച്, മറാത്ത, ഇംഗ്ലീഷ് ആക്രമണങ്ങളെ പ്രതിരോധിച്ച ചരിത്രമുള്ള ഈ കോട്ട നിരവധി പേരുടെ അധീശത്വം കൈമാറിവന്ന ഒരു പ്രശസ്ത ടൂറിസ്റ്റ് കേന്ദ്രമാണിന്ന്.
15-ാം നൂറ്റാണ്ടിലാണ് ഈ ദ്വീപിൽ ആദ്യമായി കോട്ട നിർമ്മിക്കുന്നത്.
മത്സ്യബന്ധനക്കാരായ ആളുകളാണ് ആദ്യം കോട്ട നിർമ്മിച്ചത്.
അന്നത്തെ അഹമ്മദാബാദ് ഭരണാധികാരിയായ നൈസാം അഫ്രിക്കൻ ,അറബ് വംശജരും മുഗൾ സാമ്രാജ്യത്തിലെ മറ്റൊരു സൈനിക വിഭാഗവുമായിരുന്ന സിദ്ദികളെ അയച്ചു ഈ കോട്ട പിടിച്ചെടുക്കുകയും നിയന്ത്രണം അവരെ ഏൽപ്പിക്കുകയും ചെയ്തു.
സിദ്ദികൾ മരത്തിലും മറ്റും നിർമ്മിച്ച കോട്ട സൈനിക നീക്കത്തിന് യോജിച്ച രീതിയിൽ കൂറ്റൻ കല്ലുകൾ ഉപയോഗിച്ചു പുതുക്കിപ്പണിതു.
ഏതു തരം സൈനികാക്രമണങ്ങളെയും ചെറുക്കാൻ പറ്റുന്ന രീതിയിലായിരുന്നു 22ഏക്കർ വ്യാപിച്ചു കിടന്നിരുന്ന കോട്ട നിർമ്മാണം.
സിദ്ദികളുടെ നിർമ്മാണ മികവാണ് കോട്ടയുടെ കരുത്തിന്റെ ആധാരം.
പോർച്ചുഗീസുകാരും മറാത്തികളുമടക്കം കോട്ട പിടിച്ചടക്കാൻ നടത്തിയ അക്രമങ്ങളെ സിദ്ദികൾ അതിജീവിച്ചു.
ശിവജിയുടെ നേതൃത്വത്തിൽ മറാഠ സാമ്രാജ്യം ശക്തിനേടിയ സന്ദർഭത്തിൽ മറാഠ സാമ്രാജ്യത്തിനകത്ത് സ്ഥിതിചെയ്തിരുന്ന ഈ കോട്ട ശിവാജിക്ക് വൻ ഭീഷണിയായിരുന്നു.
എന്നാൽ ഏഴുതവണ ആക്രമിച്ചിട്ടും ഈ കോട്ട ശിവാജിക്ക് മുന്നിൽ കീഴടങ്ങാതെ നിന്നു.
അവസാനം ആ ശ്രമം ശിവജി ഉപേക്ഷിച്ചു.
ശിവജിക്ക് ശേഷം മകൻ സംബാജിയും കോട്ട കീഴടക്കാനുള്ള ശ്രമത്തിൽ പരാജയപ്പെട്ടു.
ഒടുവിൽ 1736 ഏപ്രിൽ 19 ന് മറാത്ത പേഷ്വ ബാജി റാവുവിന്റെ സൈന്യം സൈന്യാധിപനായ ചിമ്നാജി അപ്പയുടെ നേതൃത്വത്തിൽ റിവാസ് യുദ്ധത്തിൽ സിദ്ദികളെ പരാജയപ്പെടുത്തി കോട്ട കീഴടക്കി.
പിന്നീട് 1818 ൽ ഇംഗ്ലീഷുകാർ ബാജി റാവു രണ്ടാമനെ യുദ്ധത്തിൽ പരാജപ്പെടുത്തുന്നത് വരെയ്ക്കും കോട്ട മറാത്തികളുടെ ആധിപത്യത്തിലായിരുന്നു.
ഇന്ന് ഈ കോട്ട പ്രധാന ആകർഷണ കേന്ദ്രമാണ്.
കോട്ടക്കുള്ളിൽ ശുദ്ധജലം തരുന്ന രണ്ടു കുളങ്ങളുണ്ട്.
കടലിന് നടുവിലെ ഈ ശുദ്ധജല സ്രോതസ്സ് പ്രകൃതിയുടെ അത്ഭുതമാണ് അവലംബം ↑
ബൃഹന്നന്ദി ശില്പം ഇംഗ്ലീഷ് വിലാസം https://ml.wikipedia.org/wiki/Brihath_nandi അയ്മുറി അമ്പലത്തിലെ വലിയ നന്ദി പ്രതിമ
കേരളത്തിൽ പെരുമ്പാവൂരിനു സമീപത്ത് കോടനാട് പോകുന്നവഴിയിൽ അയ്മുറി മഹാദേവക്ഷേത്രത്തിനു സമീപത്താണ് ഇന്ത്യയിലെ ഏറ്റവും വലിയ നന്ദിവിഗ്രഹമായ ബൃഹന്നന്ദി പ്രതിമ സ്ഥാപിച്ചിട്ടുള്ളത്.
മുപ്പതടിയോളം ഉയരമുണ്ട്.
പെരുമ്പാവൂരിൽനിന്നും കോടനാട്ടേക്ക് പോകുന്ന വഴിയിൽ ഏകദേശം 4 കിലോമീറ്റർ മാറിവഴിയരികിൽ അയ്മുറിമഹാദേവക്ഷേത്രം .
സ്ഥിതിചെയ്യുന്നു.
കോൺക്രീറ്റിൽ നിർമ്മിച്ചിരിക്കുന്ന മഹാനന്ദിയുടെ അടിത്തറക്കുതന്നെ 42 അടി നീളവും 18 അടി വീതിയുമുണ്ട്.
നന്ദിക്ക് 30 അടിയിലേറെ ഉയരമുള്ള ഈ ശിൽപ്പം നിർമ്മിച്ചത് എൻ. അപ്പുക്കുട്ടൻ പാലക്കുഴയാണ്.
ചിത്രശാല നന്ദിപ്രതിമയുടെ ഫലകം നന്ദി പ്രതിമ അവലംബം ↑ {{ cite news }} : Check date values in: | accessdate= ( help )
ബൃഹന്മുംബൈ ഇലക്ട്രിക് സപ്ലൈ ആൻഡ് ട്രാൻസ്പോർട്ട്
മുംബൈ നഗരത്തിലെ പൊതുഗതാഗതം, വൈദ്യുതി വിതരണം എന്നിവയുടെ ചുമതലയുള്ള പൊതുമേഖലാ സ്ഥാപനമാണ് ബൃഹന്മുംബൈ ഇലക്ട്രിക് സപ്ലൈ ആൻഡ് ട്രാൻസ്പോർട്ട് .
ബെസ്റ്റ് (BEST) എന്ന ചുരുക്കപ്പേരിലാണ് കൂടുതലും അറിയപ്പെടുന്നത് .
1873-ൽ ബോംബേ ട്രാംവേ കമ്പനി ലിമിറ്റഡ് എന്ന പേരിൽ നഗരത്തിലെ ട്രാം ഗതാഗതത്തിന്റെ ചുമതലയുമായാണ് ഈ സ്ഥാപനത്തിന്റെ തുടക്കം.
1905 നവംബറിൽ വാഡി ബന്ദറിൽ ഒരു താപവൈദ്യുതനിലയം സ്ഥാപിക്കപ്പെട്ടു.
ഇതിൽ നിന്നുള്ള വൈദ്യുതിയായിരുന്ന് ട്രാം ഗതാഗതത്തിന് ഉപയോഗിച്ചത്.
അതോടെ ബോംബേ ഇലക്ട്രിക് സപ്ലൈ ട്രാംവേയ്സ് കമ്പനി ലിമിറ്റഡ് എന്ന പേര് സ്വീകരിച്ചു.
1926-ലാണ് കമ്പനി മോട്ടോർ ബസുകൾ ഓറ്റിച്ചു തുടങ്ങിയത് .
ഇതേത്തുടർന്ന് 1947 മുതൽ ബോംബേ ഇലക്ട്രിക് സപ്ലൈ ആൻഡ് ട്രാൻസ്പോർട്ട് എന്ന പേരിലായി പ്രവർത്തനം.
1995-ൽ ബോംബേ നഗരത്തിന്റെ പേര് മുംബൈ എന്നാക്കിയതോടെ ഈ സ്ഥാപനവും ബൃഹന്മുംബൈ ഇലക്ട്രിക് സപ്ലൈ ആൻഡ് ട്രാൻസ്പോർട്ട് എന്ന് പുനർനാമകരണം ചെയ്യപ്പെട്ടു.
ചിത്രശാല നഗരത്തിലെ ആദ്യത്തെ ഇലക്ട്രിക്ക് ട്രാം 1907 20-ആം നൂറ്റാണ്ടിന്റെ തുടക്കത്തിലെ ഗ്യാസ് വിളക്കുകൾ നഗരത്തിലെ ആദ്യത്തെ മോട്ടോർ  ബസ്, 1926.
നഗരത്തിലെ ആദ്യത്തെ ഇരുനില ട്രാം, 1920 ടാറ്റാ സ്റ്റാർ ബസ് ഇരുനില ബസ് പ്രകൃതിവാതകം ഉപയോഗിക്കുന്ന ബസ് സെറീറ്റ ബസ് മനോരി കടത്ത് വെസ്റ്റിബ്യൂൾ ബസ് (ഇപ്പോൾ ഉപയോഗത്തിലില്ല) അവലംബം
ബെംഗലൂരു അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Bengaluru_International_Airport
ബെംഗലൂരു അന്താരാഷ്ട്ര വിമാനത്താവളം 2008 മേയ് 24 -നാണ്‌‌ പ്രവർത്തനം തുടങ്ങിയത്.
രണ്ട് റൺ‌വേയുള്ള ഈ വിമാനത്താവളത്തിൽ പ്രതിവർഷം 11 മില്യൺ യാത്രക്കാരെ പ്രതീക്ഷിക്കപ്പെടുന്നു Indian National Flag at Kempegowda International Airport, Bengaluru ബെംഗലൂരു അന്താരാഷ്ട്ര വിമാനത്താവളത്തിലെ എയർ ട്രാഫിക് കണ്ട്രോൾ ടവർ വിമാനത്താവളത്തിനു പുറത്ത് സ്ഥാപിച്ചിരിക്കുന്ന കൂറ്റൻ ബ്രീഫ് കേസ് ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം ↑ ↑ ↑ Bengaluru International Airport എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബൃഹദ്രഥൻ ഇംഗ്ലീഷ് വിലാസം https://ml.wikipedia.org/wiki/Brhadrata
ഇന്ത്യയിലെ മൗര്യ സാമ്രാജ്യത്തിലെ അവസാനത്തെ രാജാവായിരുന്നു ബൃഹദ്രഥൻ .
197 മുതൽ ക്രി.
185 വരെ ബൃഹദ്രഥൻ രാജ്യം ഭരിച്ചു.
പാടലീപുത്രം തലസ്ഥാനമായ മൗര്യ സാമ്രാജ്യത്തിന്റെ പ്രദേശങ്ങൾ അശോകന്റെ കാലത്തുനിന്നും ബൃഹദ്രഥൻ അധികാരമേറ്റപ്പൊഴേയ്ക്കും ഗണ്യമായി ചുരുങ്ങിയിരുന്നു.
ബൃഹദ്രഥന്റെ സേനാനായകനായ പുഷ്യമിത്ര ശുംഗൻ ക്രി.
185 -ൽ ബൃഹദ്രഥനെ കൊന്ന് കിരീടധാരിയായി.
പുഷ്യമിത്ര ശുംഗൻ ശുംഗ സാമ്രാജ്യം സ്ഥാപിച്ചു.
180 -ൽ ഗ്രീക്കോ-ബാക്ട്രിയൻ രാജാവായ ദിമിത്രിയസ് വടക്കുപടിഞ്ഞാറേ ഇന്ത്യ (ഇന്നത്തെ അഫ്ഗാനിസ്ഥാന്റെയും പാകിസ്താന്റെയും ഭാഗങ്ങൾ) ആക്രമിച്ചു.
കാബൂൾ താഴ്വരയിലും ഇന്നത്തെ പാകിസ്താനിലെ പഞ്ജാബിലും ദിമിത്രിയസ് ഭരണം സ്ഥാപിച്ചു.
ദിമിത്രിയസിന്റെ പിൻ‌ഗാമികൾ ശുംഗ രാജാക്കന്മാരുമായി അനേകം യുദ്ധങ്ങൾ ചെയ്തു.
ബൃഹന്മുംബൈ മുനിസിപ്പൽ കോർപ്പറേഷൻ
മഹാരാഷ്ട്രയുടെ തലസ്ഥാനമായ മുംബൈയുടെ ഭരണച്ചുമതല നിർവ്വഹിക്കുന്ന പ്രാദേശിക സർക്കാർ സ്ഥാപനമാണ് ബൃഹന്മുംബൈ മുനിസിപ്പൽ കോർപ്പറേഷൻ (Brihanmumbai Municipal Corporation (BMC)) .
ഇന്ത്യയിലെ ഏറ്റവും സമ്പന്നമായ മുനിസിപ്പൽ കോർപ്പറേഷനാനിത് ഇതിന്റെ വാർഷിക ബഡ്ജറ്റ് ഇന്ത്യയിലെ ചില ചെറിയ സംസ്ഥാനങ്ങളുടേതിലും അധികമാണ്.
1888-ലെ ബോംബേ  മുനിസിപ്പൽ കോർപ്പറേഷൻ  ആക്റ്റ് പ്രകാരമാണിത് രൂപീകരിക്കപ്പെട്ടത്.
മുംബൈ നഗരം, ഉപനഗരഭാഗങ്ങൾ  എന്നിവ ഈ സ്ഥാപനത്തിന്റെ  അധികാരപരിധിയിൽ പെടുന്നു.
അധികാരികൾ മേയർ കിഷോരി പെഡ്‌നേക്കർ നവംബർ 2019 ഡെപ്യൂട്ടി മേയർ സുഹാസ് വാഡ്കർ നവംബർ 2019 മുനിസിപ്പൽ കമ്മീഷണർ ഇഖ്ബാൽ സിങ്ങ് ചാഹൽ മേയ് 8, 2020 പോലീസ് കമ്മീഷണർ പരം ബീർ സിങ്ങ് ഫെബ്രുവരി 28, 2019
ഫലകം:Municipal Corporations in Maharashtra
ബൃഹസ്പതി ഇംഗ്ലീഷ് വിലാസം https://ml.wikipedia.org/wiki/B%E1%B9%9Bhaspati
പുരാണങ്ങൾ പ്രകാരം ദേവന്മാരുടെ ഗുരുവാണ് ബൃഹസ്പതി ( സംസ്കൃതം : बृहस्पति ) പരാമർശങ്ങൾ
അംഗിരസ്സിന്റെയും വത്സ്യയുടെയും പുത്രൻ.
അഗ്നിപുത്രൻ എന്നും പരാമർശമുണ്ട്.
ദേവന്മാരും അസുരന്മാരുമായുള്ള പോരാട്ടം ശക്തമായപ്പോഴാണ് അസുരന്മാർ ശുക്രമുനിയെയും ദേവന്മാർ ബൃഹസ്പതിയെയും ഗുരുക്കന്മാരായി സ്വീകരിച്ചത്.
ബൃഹസ്പതിയുടെ പത്നിയാണ് താര.
കുശധ്വജനാണ് പുത്രൻ.
മറ്റു പല പത്നിമാരെക്കുറിച്ചും പുരാണങ്ങളിൽ പരാമർശമുണ്ട്.
ബൃഹസ്പതിയ്ക്ക് മമതയിൽ ജനിച്ച പുത്രനാണ് ഭരദ്വാജൻ.
ഭരദ്വാജന്റെ പുത്രാണ് ദ്രോണർ .
ബെക്കാസി ഇംഗ്ലീഷ് വിലാസം https://ml.wikipedia.org/wiki/Bekasi